smcproject/ml-wiki-sentences huggingface dataset:
അദ്ദേഹത്തെ മിഷനറിമാർ കൊലചെയ്യുകയായിരുന്നെന്ന് പടിയോല ആരോപിക്കുന്നു:- “ ആയതിനാൽ മാർഗ്ഗമില്ലാത്തവരുടെ നിന്ദയും പരിഹാസവും കൊണ്ട നമ്മുടെ പരുഷക്കു വന്നിരിക്കുന്ന കുറവും സങ്കടവും ഉറപ്പുകൊണ്ടു ഇരിക്കെയും ഈ സങ്കടങ്ങളൊക്കെയും ശുദ്ധമാന മാർപ്പാപ്പാടെ തിരുമനപിക്കത്തക്കവണ്ണം ബഹുമാനപ്പെട്ട നമ്മുടെ കരിയാട്ടി മല്പ്പാനച്ചനെയും പാറെമാക്കൽ തൊമ്മൻ കത്തനാരച്ചനെയും എല്ലാവരും കൂടെ അയച്ചതിന്റെ ചെഷം, അവര പ്രത്തുക്കലിലും റൊമായിലും ചെന്നാറെ മെല്പറഞ്ഞ ചത്രുക്കൾ എഴുത്താലെയും വാക്കാലെയും പലകൂട്ടം ചടപ്പകൾ വരുത്തക കൊണ്ട കാലതാമസം വന്നു എങ്കിലും, ഉടയതമ്പുരാന്റെ പ്രത്യെകമുള്ള മനൊഗുണത്താലെ ശുദ്ധമാന മാർപ്പാപ്പയും എത്രയും വിശ്വാസമുള്ള രാജസ്ത്രീയും നമ്മുടെ അവെക്ഷകൾ ഒക്കെയും കൈക്കൊണ്ടെ ....ബഹുമാനപ്പെട്ട കരിയാട്ടിൽ മല്പാനച്ചനെ മലങ്കരെയുടെ മെത്രാപ്പൊലിത്ത ആയിട്ട വാഴിച്ചാറെ അവർ ഗൊവയിൽ വന്നതിന്റെ ചെഷം ചതിയാലെ അപായം വരുത്തുക കൊണ്ടും.... ” അപേക്ഷ,നിശ്ചയം
യൂറോപ്യൻ വൈദികമേലദ്ധ്യക്ഷന്മാർക്ക് ഇനി കീഴടങ്ങുകയില്ലെന്ന പ്രഖ്യാപനവും ഗോവർണ്ണദോർ തോമ്മാക്കത്തനാരെ മെത്രാപ്പോലീത്തയായി വാഴിക്കണമെന്ന അപേക്ഷയും അത് സാധിച്ചു തരാതിരുന്നാൽ എന്തുചെയ്യുമെന്നതിനെക്കുറിച്ചുള്ള നിശ്ചയവുമാണ് പടിയോലയുടെ അവസാനത്തോടടുത്ത ഈ ഭാഗത്ത്:- “ ഇതിൻ വണ്ണം ഉപദ്രവം ചെയ്യുന്നവരരെ മെല്പ്പട്ടകാരായിട്ട സമ്മതിച്ചവന്നാൽ ഏറിയ സങ്കടങ്ങളും വീക്കങ്ങളും വരുത്തുകയും....ചെയ്യുന്നതല്ലാതെ നമ്മുടെ പരുഷക്ക ഒരു ഗുണവും ഉപകാരവും ഉണ്ടാക ഇല്ലെന്നു തൊന്നുക കൊണ്ടും, മറ്റുള്ള നാടുകളിലും ജാതികളിലും, തന്റെ തന്റെ പരുഷയിലും പെച്ചിലും മെല്പട്ടകാരർ വാഴുന്നപൊലെ നമ്മുടെ പരുഷക്കും മെല്പട്ടകാരര നമ്മിൽ തന്നെ ഉണ്ടാകണമെന്ന റൊമയിലും പ്രത്തുക്കാലിലും ബൊധിക്കകൊണ്ടും, മെലിൽ നമ്മുടെ പരുഷയിൽ തന്നെ മെല്പട്ടക്കാരര് ഉണ്ടായെ കഴിവൂ എന്നു നാം വിശ്വാസിക്ക കൊണ്ടും നമ്മുടെ പരുഷയിൽ മെല്പട്ടക്കാരൻ ഉണ്ടായി വരുന്നതിനകം, ബഹുമാനപ്പെട്ട ഗൊവർണ്ണദൊരിന്റെ കല്പനപൊലെ പട്ടവും സൈത്തും വാങ്ങിക്കുന്നതല്ലാതെ നമുക്ക മെല്പട്ടക്കാരനായിട്ട മറ്റൊരു ജാതിയെ കൈക്കൊള്ള ഇല്ലെന്നും ഇപ്പൊൾ നമ്മുടെ മെൽ ഗുവർണ്ണദൊരായിട്ട വാണിരിക്കുന്ന പാറെമാക്കൽ തൊമ്മൻ കത്തനാരച്ചനെ മെത്രാപ്പൊലിത്തയായിട്ട വാഴിപ്പാൻ എല്ലാവരും കൂടെ നിശ്ചെയിക്ക കൊണ്ടും, ഇപ്രകാരം എത്രയും വിശ്വാസമുള്ള പ്രത്തുക്കാൽ രാജസ്ത്രീയോട അപെക്ഷിച്ചാൽ നമ്മുടെ അപെക്ഷ കൈക്കൊണ്ടില്ലെങ്കിൽ പ്രത്തുക്കാൽ രാജാവിന മലങ്കരെ ഇടവക വഴങ്ങുന്നതിനു മുൻപിൽ നമ്മുടെ കാരണയക്കാരുടെ മാർ യൗസെപ്പ് എന്ന പെരുള്ള പാത്രിയർക്കീസിനെ വഴങ്ങി, അവിടെ നിന്ന മെത്രാന്മാരെ വരുത്തി ബഹുമാനപ്പെട്ട ഗുവർണ്ണദൊരിനെ വാഴിച്ച കൊള്ളുമാറും.  ഈ കാര്യത്തിന്റെ തിരുമാനം വരുത്തുന്നതിന മുൻപിൽ ഒരു മുടക്കം വന്നാൽ ആയത അനുസരിക്ക ഇല്ലെന്നും, ഇപ്രകാരം ഒക്കെയും നാം എല്ലാവരും കൂടി നിശ്ചയിച്ചവശം കൊണ്ട.... ” മുന്നറിയിപ്പ്, സമാപനം
പ്രതിനിധിസമ്മേളനത്തിന്റെ ഈ തീരുമാനത്തോട് മറുത്തു പ്രവർത്തിക്കുന്നവരെ ബഹിഷ്കരിക്കുമെന്ന മുന്നറിയിപ്പോടെയാണ് പടിയോല സമാപിക്കുന്നത്:- “ ഇതിനൊട മറുത്ത പുറപ്പെടുന്നവരെ പള്ളിയിൽ നിന്നും യൊഗത്തിൽ നിന്നും അവരെ പെടാതെ തിരിച്ചിരിക്കുന്നു എന്നും ചെഷം പള്ളിക്കാര എല്ലാവരൊടും കൂടെ ഒര ഗുണദൊഷം ഉണ്ടാക ഇല്ലന്നും മലങ്കരെ....എടവകക്കാരും കൂടി ബാവാടെയും പുത്രന്റെയും റൂഹാദകുദശാടെയും നാമത്തിൽ അങ്കമാലി വലിയ പള്ളിക്കൽ മാർ ഗിവറുഗീസ് സഹദാടെ മുമ്പാഗെ വച്ച സത്യാമാകെ എഴുതി വച്ച പടിയൊല. ”
സുറിയാനി കത്തോലിക്കർക്ക് അങ്കമാലി പടിയോല അനുസരിച്ചുള്ള സ്വയം ഭരണം നേടിയെടുക്കാൻ ഏറെക്കാലം കത്തിരിക്കേണ്ടി വന്നു.
കേരളത്തിലെ  കർമ്മലീത്താ വൈദികനേതൃത്വം, പടിയോലയിലെ നിശ്ചങ്ങൾക്കെതിരെ ത്വരിതഗതിയിൽ കരുക്കൾ നീക്കി.
കർമ്മലീത്താസഭയുടെ വികാരിജനറൽ പൗലീനോസ് പാതിരി(Paulinus of St. Bartholomew) തിരുവനന്തപുരത്തെത്തി, തിരുവിതാംകൂർ രാജാധികാരത്തിൽ നിന്ന് പടിയോലയിലെ നിശ്ചയങ്ങൾ നടപ്പാക്കുന്നതിനെതിരെ ഉത്തരവു സമ്പാദിച്ചു.
പടിയോലയുടെ പേരിൽ നസ്രാണികൾ പിഴയൊടുക്കണമെന്നും ഉത്തരവിൽ ഉണ്ടായിരുന്നു.
കൊച്ചി രാജാവിൽ നിന്നു കൂടി അത്തരമൊരുത്തരവു സമ്പാദിക്കാൻ കർമ്മലീത്തർക്കു കഴിഞ്ഞതോടെ  പടിയോലയിലെ നിശ്ചയങ്ങൾ കടലാസ്സിൽ അവശേഷിച്ചു.
പടിയോലയ്ക്കു ശേഷം പന്ത്രണ്ടു വർഷം കൂടി പാറേമാക്കൽ തോമ്മാക്കത്തനാർ ഗോവർണ്ണദോർ പദവിയിൽ തുടർന്നു.
എന്നാൽ 1799-ൽ അദ്ദേഹം അന്തരിച്ചതോടെ സുറിയാനി കത്തോലിക്കർ വീണ്ടും വിദേശ ഭരണത്തിൻ കീഴായി.
തോമാക്കത്തനാരുടെ മരണത്തെ തുടർന്ന് 1838 വരെ സുറിയാനി ക്രിസ്ത്യാനികളുടെ കൊടുങ്ങല്ലൂർ രൂപതയെ ഭരിച്ചത് വിദേശികളായ അഡ്മിനിസ്ട്രേറ്റർമാരായിരുന്നു.
1838-ൽ കൊടുങ്ങല്ലൂർ രൂപത തന്നെ നിർത്തലാക്കപ്പെടുകയും അതിന്റെ കീഴിലായിരുന്ന സുറിയാനി കത്തോലിക്കർ വരാപ്പുഴ രൂപതയിൽ ലത്തീൻ മെത്രാന്മാരുടെ ഭരണത്തിൻ കീഴാവുകയും ചെയ്തു.
സുറിയാനി കത്തോലിക്കർക്ക് സ്വന്തമായ രൂപതകൾ ഉണ്ടായത് 1887-ലും  നാട്ടുകാരായ മെത്രാന്മാരുണ്ടായത് ഇരുപതാം നൂറ്റാണ്ടിന്റെ ആരംഭത്തിലും മാത്രമാണ്.
അങ്കമാലി നിയമസഭാമണ്ഡലം
കേരളത്തിലെ എറണാകുളം ജില്ലയിൽ സ്ഥിതി ചെയ്യുന്ന ഒരു നിയമസഭാമണ്ഡലമാണ് അങ്കമാലി നിയമസഭാമണ്ഡലം .
ആലുവ താലൂക്കിൽ ഉൾപ്പെടുന്ന അങ്കമാലി നഗരസഭയും ; അയ്യമ്പുഴ , കാലടി , കറുകുറ്റി , മലയാറ്റൂർ-നീലേശ്വരം , മഞ്ഞപ്ര , മൂക്കന്നൂർ , പാറക്കടവ് , തുറവൂർ എന്നീ പഞ്ചായത്തുകളും അടങ്ങുന്നതാണ് അങ്കമാലി നിയമസഭാമണ്ഡലം.
ഇന്ത്യൻ നാഷണൽ കോൺഗ്രസ്സിന്റെ റോജി എം. ജോണാണ് അങ്കമാലി മണ്ഡലത്തിന്റെ പ്രതിനിധി.
അങ്കമാലി നിയമസഭാമണ്ഡലം അവലംബം ↑
അങ്കപ്പോര്‌ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിൽ നിലവിലുണ്ടായിരുന്ന ഒരു പ്രത്യേകതരം ദ്വന്ദ്വയുദ്ധമാണ് അങ്കപ്പോര്” .
അങ്കവും പോരും ഏതാണ്ട് ഒരേ അർഥത്തിലുള്ള പദങ്ങളാണ്.
അങ്കം, അങ്കംവെട്ട് എന്നീ പേരുകളിലും ഇത് അറിയപ്പെട്ടിരുന്നു.
രണ്ടുപേർ തമ്മിൽ നേരിട്ടോ പോരാളികളെ ഏർപ്പെടുത്തിയോ യുദ്ധം ചെയ്ത് ജയാപജയങ്ങൾകൊണ്ട് ന്യായാന്യായങ്ങൾ തീരുമാനിക്കുന്ന സമ്പ്രദായമായിരുന്നു ഇത്.
വ്യക്തികളും കുടുംബങ്ങളും തമ്മിലുണ്ടാകുന്ന തർക്കങ്ങൾ തീർക്കുന്നതിന് മറ്റ് ഉപായങ്ങൾ ഫലപ്പെടാതെ വരുമ്പോൾ അങ്കംവെട്ടി വിധി നിർണയിക്കുകയായിരുന്നു പതിവ്.
രാജാവിന്റെ അനുമതിയോടെയാണ് അങ്കപ്പോര് നടത്തേണ്ടത്.
ആ അനുവാദം കിട്ടാൻ പ്രത്യേകം അങ്കപ്പണം (കരം) കെട്ടിവയ്ക്കണം.
മറ്റു പലതരം ചുങ്കങ്ങളോടൊപ്പം രാജഭണ്ഡാരത്തിലേക്കുള്ള ആദായമാർഗങ്ങളിൽ പ്രധാനപ്പെട്ടതായിരുന്നു അങ്കപ്പണം.
അങ്കചുങ്കങ്ങളും ഏഴകോഴകളും എല്ലാം പഴയ രേഖകളിൽ ധാരാളം പരാമർശിക്കപ്പെട്ടിട്ടുണ്ട്.
അങ്കം വെട്ടാൻ അനുവാദമുണ്ടായിരുന്നത് സ്ഥാനികളായ ചില കുടുബങ്ങൾക്ക് മാത്രമായിരുന്നു.
“ അങ്കംവെട്ടിയാലെ ചേകോരാകൂ, പുലസ്യം അണിഞ്ഞാലെ നായരാകൂ ”
എന്ന് വടക്കൻ പാട്ടുകളിൽ പറഞ്ഞിരിക്കുന്നതിൽനിന്ന് അങ്കംവെട്ടിന് അന്ന് ഉണ്ടായിരുന്ന പ്രാധാന്യം വ്യക്തമാണ്.
ആരോമൽ ചേകവർ എന്ന വടക്കൻപാട്ടിൽനിന്ന് ഈ വിഷയത്തെപ്പറ്റിയുള്ള വിശദമായ വിവരങ്ങൾ മനസ്സിലാക്കാം.
വിവാദങ്ങൾ തീർക്കാൻ സ്വീകരിച്ചിരുന്ന ഉപായങ്ങളിൽ അവസാനത്തെ കൈയായിരുന്നു അങ്കപ്പോര്.
തറകൂട്ടം, നാട്ടുകൂട്ടം മുതലായ ജനകീയസംഘങ്ങൾ ശ്രമിച്ചിട്ടും തീർപ്പുകൾ ഉണ്ടാക്കാത്ത സംഗതികളിലായിരുന്നു കക്ഷികൾ അങ്കംവെട്ടിന് മുതിർന്നിരുന്നത്.
അങ്കപ്പോരിനുള്ള നിശ്ചയം നാടുവാഴിയെയും മാലോകരെയും അറിയിച്ചിരുന്നു.
പിന്നെ അങ്കംവെട്ടാനുളള തയ്യാറെടുപ്പ് തുടങ്ങുകയായി.
കക്ഷികൾക്ക് തമ്മിൽ അങ്കംവെട്ടി ഫലം നിർണയിക്കാം; അല്ലെങ്കിൽ അങ്കംവെട്ടാൻ കെല്പുള്ള ചേകോൻമാരെ ഏർപ്പെടുത്താം, വടക്കൻ കേരളത്തിലെ തീയ്യരായിരുന്നു ചേകവന്മാർ എന്നറിയപ്പെട്ടത്.
ചേകോന് പോരിൽ അപായം നേരിടാമെന്നുള്ളതുകൊണ്ട് അയാൾക്ക് നഷ്ടപരിഹാരമായി പണക്കിഴി കൊടുക്കണം.
അതുപോലെ മറ്റു ചിലർക്കും കിഴികൾ കൊടുക്കേണ്ടിയിരുന്നു.
“ വീട്ടുകിഴി നാലും വേറെ വച്ചു, നാട്ടുകിഴി നാലും വേറെവച്ചു, അങ്കക്കിഴി മൂന്നും വേറെവച്ചു ”
എന്നാണ് പാട്ടിൽ പറയുന്നത്.
വീട്ടുകിഴി ചേകോന്റെ തറവാട്ടിലേക്കും നാട്ടുകിഴി നാടുവാഴിക്കും അങ്കക്കിഴി ചേകോർക്കും ആയിരുന്നു.
അങ്കത്തിനു ദിവസം നിശ്ചയിക്കുക, അങ്കംവെട്ടാൻ തട്ടുപണിയുക, മാലോകരെ വിവരം അറിയിക്കുക എന്നിവ പ്രധാനപ്പെട്ട കാര്യങ്ങളായിരുന്നു.
നിശ്ചിതസമയത്ത് നാട്ടുകാരും നാടുവാഴിയും കക്ഷികളും സ്ഥലത്തു ചെല്ലും.
പിന്നെ ഇരുകക്ഷികളും അങ്കത്തട്ടിൽ കയറി തർക്കകാര്യങ്ങൾ മുഴുവൻ വിസ്തരിച്ചു പറയും.
അതിനുശേഷം അങ്കപ്പോരു തുടങ്ങുകയോ, അല്ലെങ്കിൽ ഒരു കോഴി അങ്കം നടത്തി ഭാഗ്യപരീക്ഷ ചെയ്യുകയോ ആകാം.
പ്രത്യേകം പരിശീലിപ്പിച്ച പോരുകോഴികളെക്കൊണ്ടായിരുന്നു കോഴിയങ്കം നടത്തിയിരുന്നത്.
കോഴി അങ്കത്തിന്റെ ഫലംകൊണ്ടും കക്ഷികൾക്ക് സമ്മതമായില്ലെങ്കിൽ പിന്നെ ആളങ്കമാണ് - കക്ഷികളോ, ചേകോൻമാരോ തമ്മിലുള്ള ദ്വന്ദ്വയുദ്ധം - നടക്കേണ്ടത്.
അങ്കംവെട്ടുന്ന സമയത്ത് സഹായത്തിനായി ചേകോൻമാർ ഓരോ തുണയാളെക്കൂടി വയ്ക്കാറുണ്ടായിരുന്നു.
ഇത്തരം ചടങ്ങുകൾ ഒന്നും ഇല്ലാതെ നടത്തിയിരുന്ന ദ്വന്ദ്വയുദ്ധത്തിനു പൊയ്ത്തു എന്ന് പറഞ്ഞിരുന്നു.
മധ്യകാലങ്ങളിൽ യൂറോപ്യൻ രാജ്യങ്ങളിലും ചില പ്രശ്നങ്ങളെച്ചൊല്ലി ദ്വന്ദ്വയുദ്ധം (Duel) നടത്തുന്ന പതിവുണ്ടായിരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അങ്കപ്പോര്‌ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അങ്കഫുൾ നഴ്‌സസ് ട്രെയിനിംഗ് കോളേജ്
ഘാനയിലെ സെൻട്രൽ റീജിയണിലെ അങ്കഫുളിലെ പൊതു തൃതീയ ആരോഗ്യ സ്ഥാപനമാണ് അങ്കഫുൾ നഴ്‌സസ് ട്രെയിനിംഗ് കോളേജ് ( Ankaful Nurses Training College ).
അങ്കഫുൾ സൈക്യാട്രിക് ആശുപത്രിയിലാണ് സ്കൂൾ സ്ഥിതി ചെയ്യുന്നത്.
വിദ്യാഭ്യാസ മന്ത്രാലയത്തിന്റെ മേൽനോട്ടത്തിലാണ് സ്ഥാപനത്തിന്റെ പ്രവർത്തനങ്ങൾ.
മൂന്ന് വർഷത്തെ നഴ്സിംഗ് പരിശീലന പരിപാടി വിജയകരമായി പൂർത്തിയാക്കിയ വിദ്യാർത്ഥികൾക്ക് സ്ഥാപനത്തിൽ നിന്നുള്ള ഡിപ്ലോമ ഇൻ നഴ്സിംഗ് സർട്ടിഫിക്കറ്റ് നൽകും.
നഴ്‌സസ് ആൻഡ് മിഡ്‌വൈഫറി കൗൺസിൽ (എൻഎംസി) ആണ് വിദ്യാർത്ഥി നഴ്‌സുമാരുടെയും മിഡ്‌വൈഫുകളുടെയും പ്രവർത്തനങ്ങൾ, പാഠ്യപദ്ധതി, പരീക്ഷ എന്നിവ നിയന്ത്രിക്കുന്നത്.
എൻആർസിഡി 117-ലെ സെക്ഷൻ (1) പ്രകാരം കൗൺസിലിന്റെ മാൻഡേറ്റ് ഉൾപ്പെടുത്തിയിട്ടുണ്ട്.
സൈക്യാട്രിക് നഴ്‌സുമാരുടെ പരിശീലനത്തിലാണ് കോളേജ് സ്പെഷ്യലൈസ് ചെയ്യുന്നത്.
ആദം കൊടുമുടി ഇംഗ്ലീഷ് വിലാസം https://ml.wikipedia.org/wiki/Adam%27s_Peak
തെക്കൻ ശ്രീലങ്കയിലെ മലനാട്ടിൽ, കാൻഡി നഗരത്തിന് തെക്കുഭാഗത്തായി സ്ഥിതി ചെയ്യുന്ന 2,243 മീറ്റർ (7359 അടി) ഉയരമുള്ള കൊടുമുടീയാണ് ആദം കൊടുമുടി .
ശ്രീലങ്കയുടെ തലസ്ഥാനമായ കൊളൊംബയിൽ നിന്ന് 180 കിലോമീറ്റർ അകലെയാണത്.
അതിന്റെ ഉച്ചിയിലുള്ള പാറയിൽ ഒരു കൂറ്റൻ പാദമുദ്രയുണ്ട്.
അത് ഗൗതമബുദ്ധന്റേതാണെന്ന് ബുദ്ധമതവിശ്വാസികൾ കരുതുന്നു.
അവർക്കിടയിൽ ഈ കൊടുമുടി ശ്രീപാദം എന്നാണ് അറിയപ്പെടുന്നത്.
ശ്രീലങ്കയിലെ ഏറ്റവും ജനപ്രിയമായ തീർത്ഥാടനകേന്ദ്രങ്ങളിലൊന്നാണിത്.
‌ ഈ കൊടുമുടിയെ ഇസ്ലാം, ഹിന്ദു, ക്രൈസ്തവ മതങ്ങളുമായി ബന്ധപ്പെടുത്തിയും കഥകളുണ്ട്.
ചരിത്രം ഐതിഹ്യങ്ങൾ
ഗൗതമ ബുദ്ധൻ തന്റെ ജീവിതകാലത്ത് മൂന്നുവട്ടം ശ്രീലങ്ക സന്ദർശിച്ചുവെന്ന് ശ്രീലങ്കയിലെ ബുദ്ധമതക്കാർ വിശ്വസിക്കുന്നു.
ആ വിശ്വാസം അനുസരിച്ച്, ആ സന്ദർശനങ്ങളിൽ അവസാനത്തേത് അദ്ദേഹത്തിന്റെ ജ്ഞാനോദയത്തിന്റെ എട്ടാം വർഷമായിരുന്നു.
ഇത്തവണ വായുമാർഗ്ഗമാണ് ഇന്ത്യയിലേക്ക് തിരിച്ചതെന്നാണ്‌ വിശ്വാസം ഇതിനായി അദ്ദേഹം കാലുയർത്തിയപ്പോഴാണ് ആദം കൊടുമുടിയിൽ അദ്ദേഹത്തിന്റെ കാൽ പതിഞ്ഞതെന്നും വിശ്വസിക്കപ്പെടുന്നു .
ദൈവകല്പന ധിക്കരിച്ച് വിലക്കപ്പെട്ട കനി തിന്നതിനു ശിക്ഷയായി ഏദേൻ തോട്ടത്തിൽ നിന്ന് ബഹിഷ്കൃതനായ ആദിപിതാവായ ആദം , ആയിരം വർഷം ഒറ്റക്കാലിൽ നിന്ന് പ്രായശ്ചിത്തം ചെയ്തപ്പോഴുണ്ടായ കാല്പ്പാടാണിതെന്ന് കരുതുന്ന ഇസ്ലാം വിശ്വാസികളുണ്ട്.
വേറേ ചില കഥകൾ ഈ പാദമുദ്രയെ യേശുവിന്റെ അപ്പസ്തോലന്മാരിലൊരാളായ തോമാശ്ലീഹയുമായി ബന്ധപ്പെടുത്തുന്നു.
ഇത് പരമശിവന്റെ കാല്പാടാണെന്ന് കരുതുന്ന ഹിന്ദുക്കളുമുണ്ട് .
ശിവനടിപാദം എന്ന പേരിൽ ഇത് അവർക്കും ആരാധ്യമാണ്
ആദം മുടിക്ക് ചിത്രശലഭമുടി (Butterfly mountain) എന്നും പേരുണ്ട്.
ഈ പർവതമേഖലയിലെ ശലഭസമൃദ്ധിയിൽ നിന്നാണ് ആ പേരുണ്ടായത്.
ചിത്രശലഭങ്ങൾ വിശുദ്ധമുടിയിലെ മരണത്തിന്റെ നിർവൃതിക്കായി ശ്രീപാദത്തിലേക്ക് കൂട്ടമായി പറന്നുപോകാറുണ്ടെന്ന് ഒരു വിശ്വാസമുണ്ട്.
പ്രാചീനപ്രസിദ്ധി
അലക്സാണ്ടർ ചക്രവർത്തിയുമായി പോലും ആദം മുടിയെ ബന്ധിപ്പിക്കുന്ന കഥകളുണ്ട്.
അവ കെട്ടുകഥകളാകാമെങ്കിലും, പൗരസ്ത്യദേശത്തെത്തിയ പ്രാചീനസഞ്ചാരികളിൽ പലരും ആദം കൊടുമുടിയുടെ പ്രാധാന്യം ശ്രദ്ധിക്കുകയും ചിലരെങ്കിലും അത് സന്ദർശിക്കുകയും ചെയ്തുവെന്നതിന് രേഖകളുണ്ട്.
കേരളത്തിലെ ആനമുടിയോളം (2695 മീറ്റർ) പോലും ഉയരമില്ലാത്തെ ഈ കൊടുമുടി ശ്രീലങ്കയിലെ ഏറ്റവും വലിയ പർവതശിഖരം പോലുമല്ല.
എങ്കിലും പഴയ സന്ദർശകരിൽ ചിലരെങ്കിലും അത് ലോകത്തിന്റെ തന്നെ ഉച്ചിയാണെന്ന് വിശ്വസിച്ചു.
അതിന്റെ കിടപ്പിന്റെ പ്രത്യേകതകൊണ്ട്, വളരെ അകലെ നിന്ന് തന്നെ കൊടുമുടി കാണാമെന്നതായിരുന്നു ഇതിന് കാരണം.
ഉൾനാട്ടിൽ സ്ഥിതിചെയ്യുന്നതെങ്കിലും, അകലെ കടലിൽ നിന്ന്, കരയിൽ നിന്നു കാണുന്നതിനേക്കാൾ നന്നായി ഇത് കാണാമെന്നത് സഞ്ചാരികൾക്കിടയിൽ ഇതിന് പേരുണ്ടാക്കി.
13-ആം നൂറ്റാണ്ടിൽ മാർക്കോപോളോയും 14-ആം നൂറ്റാണ്ടിൽ ഇബൻ ബത്തൂത്തയുമൊക്കെ ഈ കൊടുമുടിയുടെ ആകർഷണത്തിൽ വരാൻ അതാണ് കാരണം.
ആ‍ദം കൊടുമുടി - താഴെ മസ്കേലിയ ഗ്രാമത്തിൽ നിന്നുള്ള ദൃശ്യം
എന്നാൽ പലപ്പോഴും സഞ്ചാരികളുടെ വിവരണത്തിൽ വസ്തുതകളും അബദ്ധങ്ങളും കെട്ടുപിണഞ്ഞുകിടക്കുന്നു.
മാർക്കോപോളൊയുടെ വിവരണം തന്നെ ഉദാഹരണമാണ്.
ഗൗതമബുദ്ധന്റെ ജന്മനാട് ശ്രീലങ്കയാണെന്നും, കൊടുമുടിക്കുമുകളിലുള്ളത് പാദമുദ്രയല്ല സംസ്കാരസ്ഥാനമാണെന്നുമുള്ള വിശ്വാസത്തിലാണ് പോളോ എഴുതുന്നത്.
“ സിലോണിൽ പൊക്കം കൂടിയതും ചരിത്രപ്രസിദ്ധവുമായ ഒരു മലയുണ്ട്. ചെങ്കുത്തായതും പാറക്കെട്ടുകളോടുകൂടിയതുമായ ഈ മലയിലേക്കു കയറുവാൻ ശക്തിയായ ഇരുമ്പുചങ്ങലകൾ ഘടിപ്പിച്ചിട്ടുണ്ട്. ഇവയുടെ സഹായംകൂടാതെ ഈ മലമുകളിലെത്താൻ കഴിയുകയില്ല.  ഈ മലയുടെ ഉപരിഭാഗത്താണ് ആദിപിതാവായ ആദമിന്റെ ശവക്കല്ലറയെന്ന് മുസ്ലിങ്ങൾ വിശ്വസിക്കുന്നു. എന്നാൽ 'വിഗ്രഹാരാധകർ' പറയുന്നത് അത് അവരുടെ മതസ്ഥാപകനായ ശാക്യമുനി ബർക്കന്റേതാണെന്നാണ്.  ഇദ്ദേഹത്തിനുമുൻപ് ഈ ദ്വീപിൽ വിഗ്രഹങ്ങളോ വിഗ്രഹാരാധനയോ ഉണ്ടായിരുന്നില്ല. ”
തുടന്ന് ബുദ്ധന്റെ ജീവിതകഥ സാമാന്യം ദീർഘമായി പറയുന്ന പോളോയുടെ വിവരണം അനുസരിച്ച് ഇവിടെ തിരുശേഷിപ്പുകളായി ഒരു പുണ്യപുരുഷന്റെ പല്ല്, മുടി, ഭിക്ഷാപാത്രം തുടങ്ങിയവ സൂക്ഷിച്ചിട്ടുണ്ട്.
അവയെ ബുദ്ധന്റേതായി കരുതി ബുദ്ധമതക്കാരും, ആദമിന്റേതായി കരുതി മുസ്ലിങ്ങളും ബഹുമാനിക്കുന്നെന്ന് സാക്‌ഷ്യപ്പെടുത്തുന്ന പോളോ, "ഇതിൽ ഏതാണ് ശരിയെന്ന് ദൈവത്തിനേ അറിയൂ" എന്ന് പറഞ്ഞാണ് അവസാനിപ്പിക്കുന്നത്.
പതിനഞ്ചാം നൂറ്റാണ്ടിലെ ചൈനീസ് സഞ്ചാരിയായ മാഹ്വാന്റെ വിവരണം ഇങ്ങനെയാണ് :- “ ചെങ്കുത്തായതും തിളങ്ങുന്നതുമായ ഒരു പർവതശിഖരത്തിൽ രണ്ടോ നാലോ അടി നീളത്തിൽ പതിഞ്ഞിട്ടുള്ള ഒരു കാലടിപ്പാറ്റുണ്ട്.  ശാക്യമുനിയുടേതാണ് ഈ കാലടിപ്പാട് എന്നാണ് ഐതിഹ്യം. അദ്ദേഹം നിക്കോബാർ ദ്വീപുകളിൽ നിന്നാണ് ഇവിടെ എത്തിയതെന്നു പറയപ്പെടുന്നു. കാലടിപ്പാടിൽ കുറച്ചു വെള്ളമുണ്ട്. ആ വെള്ളം ഒരിക്കലും ബാഷ്പീഭവിച്ചുപോകുന്നില്ല. മലമുകളിൽ എത്തുന്ന തീർത്ഥാടകർ ഈ വെള്ളത്തിൽ കൈമുക്കി തങ്ങളുടെ കണ്ണും മുഖവും കഴുകി ഇപ്രകാരം പറയുന്നു: "ഇത് ശ്രീബുദ്ധന്റെ പരിശുദ്ധജലമാണ്. ഇത് നിങ്ങളെ ശുദ്ധീകരിക്കുന്നു." ”
ആദം മലയുടെ താഴ്വരകളിൽ വിലപിടിച്ച രത്നങ്ങൾ ലഭിച്ചുവരുന്നുണ്ടെന്നും ആ അമൂല്യരത്നങ്ങൾ ശ്രീബുദ്ധന്റെ കണ്ണീർക്കണങ്ങളാണെന്നു ജനങ്ങൾ വിശ്വസിക്കുന്നുണ്ടെന്നും കൂടി മാഹ്വാൻ കൂട്ടിച്ചേർക്കുന്നുണ്ട്.
തീർത്ഥാടനം ആദം കൊടുമുടി സൂര്യോദയത്തിൽ - മുടിയുടെ ത്രികോണാകൃതിയിലുള്ള നിഴൽ, മലയടിവാരത്തിലെ മൂടൽമഞ്ഞിലൂടെ നീങ്ങുന്നത് തീർത്ഥാടകരും മറ്റുസന്ദർശകരും കൗതുകത്തോടെ കാത്തിരിക്കുന്ന കാഴ്ചയാണ്
കൊടുമുടിയുടെ ഉച്ചിയിലേക്കുള്ള ഏകദേശം പത്തുകിലോമീറ്റർ കയറ്റത്തിന് തീർത്ഥാടകർ തെരഞ്ഞെടുക്കാറ് ചൂടുകുറഞ്ഞ രാത്രി സമയമാണ്.
സൂര്യോദയത്തിൽ താഴ്വരയിൽ പതിച്ച് ക്രമേണ ചെറുതായി വരുന്ന കൊടുമുടിയുടെ നിഴൽ ഒരസാസാമാന്യ ദൃശ്യമാണ്.
ആദം കൊടുമുടിയുടെ പ്രശസ്തിക്കുള്ള കാരണങ്ങളിലൊന്ന് ദിവസേന അരങ്ങേറുന്ന നിഴൽ-വെളിച്ചങ്ങളുടെ ഈ നാടകമാണ്.
അതിന് സാക്‌ഷ്യം വഹിക്കാൻ പറ്റും വിധം, സൂര്യോദയത്തിൽ മുകളിലെത്തത്തക്കവണ്ണം അർത്ഥരാത്രിക്ക് യാത്ര തുടങ്ങുന്നതാണ് ഒരു രീതി.
കുളയട്ടകളുടെ(Leeches) ഉപദ്രവമുള്ള മഴക്കാലം തീർത്ഥാടനത്തിന് പറ്റിയതല്ല.
ബുദ്ധമതവിശ്വാസികൾ പ്രധാനമായി കരുതിപ്പോരുന്ന പൗർണ്ണമികളിൽ ആദം കൊടുമുടിയിൽ ഏറെ തീർത്ഥാടകർ എത്തുന്നു.
വഴിയിലൊരിടത്ത് തീർത്ഥാടകർ കയ്യിൽ കരുതാറുള്ള സൂചി എടുത്ത് നൂൽ കോർക്കുന്നു.
പിന്നെ സൂചി പാതയോരത്തെ മര‍ത്തിൽ തറച്ചിട്ട് നൂൽ നീട്ടി അടുത്തുള്ള മറ്റൊരു മരത്തിൽ കെട്ടുന്നു.
ഇവിടേക്കുള്ള യാത്രക്കിടയിൽ തന്റെ വസ്ത്രത്തിന്റെ വിളുമ്പ് കീറിയപ്പോൾ ഗൗതമ ബുദ്ധൻ വഴിയിലിരുന്ന് അത് തുന്നി കേടുതീർത്തു എന്ന വിശ്വാസത്തിന്റെ അനുസ്മരണമാണിത്.
കയറ്റത്തിന്റെ അവസാനഭാഗത്ത് തീർത്ഥാടകർക്ക് പിടിച്ചുകയറാൻ വേണ്ടി ഇരുമ്പുചങ്ങലകൾ സ്ഥാപിച്ചിട്ടുണ്ട്.
വളരെ പ്രചാരമുള്ള ഒരു കഥയനുസരിച്ച് അവ അവിടെ സ്ഥാപിച്ചത് ക്രിസ്തുവിന് മുൻപ് 330-ൽ ആദം മല കയറിയ അലക്സാണ്ടർ ചക്രവർത്തിയാണ്.
മുകളിലെത്തുന്ന തീർത്ഥാടകൻ പാദമുദ്രയെ വട്ടം വച്ച് കാണിക്കയിട്ടശേഷം അവിടെയുള്ള മണി അടിക്കുന്നു.
പാരമ്പര്യം അനുസരിച്ച്, സന്ദർശനം എത്രാമത്തേതാണോ അത്രയും വട്ടമാണ് മണി അടിക്കേണ്ടത്.
ആദ്യവട്ടമെത്തുന്ന സന്ദർശകൻ മണി ഒരു വട്ടം മാത്രം അടിക്കുന്നു.
അവലംബം 1 2 3 Ceylon - An Introduction to the "Resplendent Land" - Argus John Tresideer 1 2 {{ cite book }} : Cite has empty unknown parameter: | coauthors= ( help ) 1 2 3 4 5 മാർക്കപോളോ ഇന്ത്യയിൽ - വേയായുധൻ പണിക്കശ്ശേരി ↑ ↑ Questions… Enigmas… Mysteries… (4) - Whose footprint is on the peak ?
↑ Chisolm, Hugh (1910) The Encyclopædia Britannica (Vol. 5) പുറം 778
ആദം ഗിൽക്രിസ്റ്റ് ഇംഗ്ലീഷ് വിലാസം https://ml.wikipedia.org/wiki/Adam_Gilchrist
ആദം ഗിൽക്രിസ്റ്റ് (ജനനം: നവംബർ 14 1971 ) ആസ്‌ട്രേലിയൻ ക്രിക്കറ്റ് കളിക്കാരനും, ആസ്‌ട്രേലിയൻ ക്രിക്കറ്റ് ടീമിന്റെ മുൻ വിക്കറ്റ് കീപ്പറുമാണ്‌ .
ഇദ്ദേഹമൊരു ആക്രമണോത്സുക ബാറ്റ്സ്മാനാണ്.
ക്രിക്കറ്റ് കളിയുടെ ചരിത്രത്തിലെ ഏറ്റവും മികച്ച വിക്കറ്റ് കീപ്പർ-ബാറ്റ്സ്മാൻമാരിലൊരാളായി ഗിൽക്രിസ്റ്റ് പരിഗണിക്കപ്പെടുന്നു.
ഇദ്ദേഹത്തിന്റെ ചെല്ലപ്പേര്‌ ഗില്ലി അല്ലെങ്കിൽ ചർച്ച് എന്നൊക്കെയാണ്‌.
ഏകദിന ക്രിക്കറ്റിൽ വിക്കറ്റ് കീപ്പർമാരിൽ ഏറ്റവുമധികം പേരെ പുറത്താക്കിയ റെക്കോർഡ് ഇദ്ദേഹത്തിന്റെ പേരിലാണ്.
ടെസ്റ്റ് ക്രിക്കറ്റിൽ ഏറ്റവും കൂടുതൽ പേരെ പുറത്താക്കിയ ആസ്‌ട്രേലിയൻ വിക്കറ്റ് കീപ്പർ എന്ന റെക്കോർഡും ഗിൽക്രിസ്റ്റിന്റെ പേരിലാണ്.
ഏകദിനത്തിലും ടെസ്റ്റിലും പ്രഹരശേഷി ഏറ്റവും കൂടിയ ബാറ്റ്സ്മാന്മാരിലൊരാളാണ് ഗിൽക്രിസ്റ്റ്.
ടെസ്റ്റ് ക്രിക്കറ്റിലെ ഏറ്റവും വേഗമേറിയ രണ്ടാമത്തെ സെഞ്ച്വറി കുറിച്ചത് ഇദ്ദേഹമാണ്.
ടെസ്റ്റ് ക്രിക്കറ്റിൽ 100-ൽ കൂടുതൽ സിക്സറുകളടിച്ച ഏക കളിക്കാരൻ ഇദ്ദേഹമാണ്.
ഇദ്ദേഹത്തിന്റെ, ടെസ്റ്റിലെ 17 ഉം ഏകദിനത്തിലെ 16 ഉം സെഞ്ച്വറികൾ ഒരു വിക്കറ്റ് കീപ്പർ ബാറ്റ്സ്മാന്റെ ഏറ്റവും കൂടുതൽ സെഞ്ച്വറികളാണ്.
അടുപ്പിച്ചുള്ള മൂന്ന് ഏകദിന ലോകകപ്പ് ഫൈനലുകളിൽ (1999, 2003, 2007) 50 ഓ അതിൽ കൂടുതലോ റണ്ണുകൾ നേടിയിട്ടുള്ള ഏക വ്യക്തി ഇദ്ദേഹമാണ്.
അതുപോലെത്തന്നെ മൂന്ന് ഏകദിന ലോകകപ്പുകൾ നേടുമ്പോൾ കളിച്ചിട്ടുള്ള മൂന്ന് കളിക്കാരിൽ ഒരാളും ഗിൽക്രിസ്റ്റ് ആണ്.
പുറത്തായി എന്ന് സ്വയം ഉറപ്പായാൽ അമ്പയറുടെ തീരുമാനത്തിനു കാത്തു നിൽക്കാതെ തിരിച്ച് പവലിയനിലേക്ക് മടങ്ങുന്നതിനാൽ പ്രശസ്തനാണ് ഗിൽക്രിസ്റ്റ്.
ഇദ്ദേഹം ഫസ്റ്റ് ക്ലാസ് ക്രിക്കറ്റിൽ 1992 ലും ഏകദിനത്തിൽ 1996 ലും ടെസ്റ്റിൽ 1999 ലും അരങ്ങേറ്റം കുറിച്ചു.
ഇദ്ദേഹം ആസ്ട്രേലിയക്കു വേണ്ടി 96 ടെസ്റ്റും 270 അന്താരാഷ്ട്ര ഏകദിനമത്സരങ്ങളും കളിച്ചിട്ടുണ്ട്.
ആസ്ട്രേലിയൻ ടീമിന്റെ വൈസ് ക്യാപ്റ്റനായിരുന്നു.
സ്റ്റീവ് വോയുടേയും റിക്കി പോണ്ടിങ്ങിന്റേയും അഭാവത്തിൽ ആസ്ട്രേലിയൻ ക്രിക്കറ്റ് ടീമിനെ നയിച്ചിട്ടുണ്ട്.
ഇദ്ദേഹം 26 ജനുവരി 2008 ന് അന്താരാഷ്ട്ര ക്രിക്കറ്റിൽ നിന്നും വിരമിക്കൽ പ്രഖ്യാപിച്ചു (വിരമിച്ചത് 2008 മാർച്ചിൽ).
അന്താരാഷ്ട്ര ക്രിക്കറ്റിൽ നിന്നു വിരമിച്ചെങ്കിലും ഐ.പി.എല്ലിൽ ഡെക്കാൻ ചാർജേഴ്‌സിനു വേണ്ടി കളിക്കുന്നു.
ഇന്ത്യൻ പ്രീമിയർ ലീഗിന്റെ രണ്ടാം സീസണിൽ ഡെക്കാൻ ചാർജേഴ്‌സിന്റെ ക്യാപ്റ്റൻ സ്ഥാനം വി.വി.എസ്. ലക്ഷ്മണിൽ നിന്നും ഏറ്റെടുക്കുകയും ടീമിനെ ജേതാക്കളാക്കുകയും ചെയ്തു.
രണ്ടാം ഐ.പി.എൽ സീസണിലെ പ്ലേയർ ഓഫ് ദസീരീസും, ഏറ്റവുമധികം റൺസെടുത്ത രണ്ടാമത്തെ കളിക്കാരനുമായി ഗില്ലി.
ആദ്യകാലവും,സ്വകാര്യ ജീവിതവും
1971-ൽ ന്യൂസൌത്ത് വെയിൽസിനടുത്തുള്ള ബെല്ലിംഗൻ ആശുപത്രിയിലാണ് ആദം ഗിൽക്രിസ്റ്റിൻറെ ജനനം.
ഗിൽക്രിസ്റ്റും കുടുംബവും ന്യൂസൌത്ത് വെയിൽസിൽ ഡോറിഗോയിലാണ് താമസിച്ചിരുന്നത്.
ഹൈസ്കൂൾ പഠനകാലത്ത് സഹപാഠിയായിരുന്ന മെലിൻഡയാണ് ഗിൽക്രിസ്റ്റ് വിവാഹം ചെയ്തത്.
ക്രിക്കറ്റിന് പുറത്ത് അദ്ദേഹം വേൾഡ് വിഷൻ എന്ന ചാരിറ്റിയിൽ അംബാസഡറായിരുന്നു.
2006-ൽ മംഗേഷ് റാത്തോഡ് എന്ന കുട്ടിയെ സ്പോൺസർ ചെയ്തു.
മംഗേഷ് റാത്തോഡിൻറെ അച്ഛൻ ട്യൂബർക്കുലോസിസ് ബാധിച്ച് മരിച്ചു.
1992-1993 കാലത്താണ് ന്യൂസൌത്ത് വെയിൽസിന് വേണ്ടി ഫസ്റ്റ് ക്ലാസ് ക്രിക്കറ്റിൽ ആദ്യമായി ഗിൽക്രിസ്റ്റ് തെരഞ്ഞെടുക്കപ്പെടുന്നത്.
അന്താരാഷ്ട ക്രിക്കറ്റിലെ ആദ്യകാലം അവലംബം ↑ ↑ ↑ ↑ ↑ പുറം കണ്ണികൾ ആദം ഗിൽക്രിസ്റ്റിൻറെ ഔദ്യോഗിക വെബ്സൈറ്റ് Cricket–Online profile on Adam Gilchrist Archived 2005-01-22 at the Wayback Machine .
Cricinfo profile on Adam Gilchrist HowSTAT!
statistical profile on Adam Gilchrist
ആദം ഡ്രൈവർ ഇംഗ്ലീഷ് വിലാസം https://ml.wikipedia.org/wiki/Adam_Driver
ഒരു അമേരിക്കൻ നടനാണ് ആദം ഡ്രൈവർ.
ഗേൾസ് (2012–2017) എന്ന എച്ച്ബി‌ഒ കോമഡി-നാടക പരമ്പരയിലെ ആദം സാക്ലറുടെ അഭിനയത്തിന് അദ്ദേഹം ശ്രദ്ധേയനായി.
കോമഡി സീരീസിലെ മികച്ച സഹനടനുള്ള പ്രൈംടൈം എമ്മി അവാർഡിനായി തുടർച്ചയായി മൂന്ന് നോമിനേഷനുകൾ ലഭിച്ചു.
ബ്രോഡ്‌വേയിൽ Mrs. വാറൻ‌സ് പ്രൊഫഷണലിൽ (2010) അരങ്ങേറ്റം കുറിച്ച അദ്ദേഹം പിന്നീട് മാൻ ആന്റ് ബോയ് (2011) എന്ന ചിത്രത്തിലും അഭിനയിച്ചു.
ലിങ്കൺ (2012), ഫ്രാൻസെസ് ഹ (2012), ഇൻസൈഡ് ലെവിൻ ഡേവിസ് (2013), സൈലൻസ് (2016) എന്നീ ചിത്രങ്ങളിൽ ഡ്രൈവർ സഹനടനായി.
ഒരു നിയമവിദഗ്ദ്ധനായ നാൻസി റൈറ്റിന്റെയും (നീ സ്നീഡാമിന്റെയും) ജോ ഡഗ്ലസ് ഡ്രൈവറുടെയും മകനായി കാലിഫോർണിയയിലെ സാൻ ഡിയേഗോയിലാണ് ഡ്രൈവർ ജനിച്ചത്.
പിതാവിന്റെ കുടുംബം അർക്കൻസാസിൽ നിന്നും അമ്മയുടെ കുടുംബം ഇന്ത്യാനയിൽ നിന്നും ആണ്.
അദ്ദേഹത്തിന്റെ രണ്ടാനച്ഛൻ റോഡ്‌നി ജി. റൈറ്റ് ഒരു ബാപ്റ്റിസ്റ്റ് പള്ളിയിലെ ശുശ്രൂഷകനാണ്.
അദ്ദേഹത്തിറെ തലമുറയിൽ ഇംഗ്ലീഷ് , ഐറിഷ് , സ്കോട്ടിഷ് , ജർമ്മൻ , ഡച്ച് എന്നീ വംശജരുണ്ട്.
ഡ്രൈവറിന് ഏഴു വയസ്സുള്ളപ്പോൾ, തന്റെ മൂത്ത സഹോദരിയോടും അമ്മയോടും ഇൻഡ്യാനയിലെ മിഷാവാക്കയിലേക്ക് താമസം മാറി.
2001-ൽ ബിരുദം നേടാനായി മിഷാവാക്ക ഹൈസ്കൂളിൽ ചേർന്നു.
ജ്ഞാനസ്‌നാനം എടുത്തു മതപരമായി വളർന്ന ഡ്രൈവർ പള്ളിയിലെ ഗായകസംഘത്തിൽ പാടിയിരുന്നു.
അവലംബം പുറത്തേക്കുള്ള കണ്ണികൾ Adam Driver എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ആദം ഡ്രൈവർ ആദം ഡ്രൈവർ at the Internet Broadway Database ആദം ഡ്രൈവർ at the Internet Off-Broadway Database ആദം ഡ്രൈവർ ടി.സി.എം. മൂവി ഡേറ്റാബേസിൽ ആദം ഡ്രൈവർ ഓൾ മൂവി വെബ്‌സൈറ്റിൽ ആദം ഡ്രൈവർ at Rotten Tomatoes Adam Driver: Theatre Credits on Broadwayworld.com
ആദം സാംപ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഓസ്ട്രേലിയക്കുവേണ്ടി അന്താരാഷ്ട്ര ക്രിക്കറ്റ് മൽസരങ്ങൾ കളിക്കുന്ന താരമാണ് ആദം സാംപ .
1992 മാർച്ച് 31ന് ന്യൂ സൗത്ത് വെയിൽസിലാണ് അദ്ദേഹം ജനിച്ചത്.
2016ലെ ചാപ്പൽ - ഹാഡ്‌ലി ട്രോഫിയിലെ രണ്ടാം മൽസരത്തിലൂടെയാണ് അദ്ദേഹം രാജ്യാന്തര ക്രിക്കറ്റിൽ അരങ്ങേറുന്നത് .
ഒരു വലംകൈയൻ ലെഗ് ബ്രേക്ക് ബൗളറാണ് സാമ്പ .
2016 ഐ.പി.അല്ലിൽ റൈസിങ് പൂനൈ സൂപ്പർജെയന്റ്സ് ടീമംഗം ആയിരുന്നു അദ്ദേഹം.
ആഭ്യന്തര ക്രിക്കറ്റിൽ സൗത്ത് ഓസ്ട്രേലിയ, മെൽബൺ സ്റ്റാർസ് എന്നീ ടീമുകൾക്കുവേണ്ടിയാണദ്ദേഹം കളിക്കുന്നത്.
അവലംബം പുറത്തേക്കുള്ള കണ്ണികൾ ആദം സാംപ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ആദം സാംപ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
ആദം കുക്ക്ഹോഫ് ഇംഗ്ലീഷ് വിലാസം https://ml.wikipedia.org/wiki/Adam_Kuckhoff
ഒരു ജർമ്മൻ എഴുത്തുകാരനും പത്രപ്രവർത്തകനും പിന്നീട് ഗെസ്റ്റപ്പോ റെഡ് ഓർക്കസ്ട്ര എന്ന് വിളിച്ചിരുന്ന ഫാസിസ്റ്റ് വിരുദ്ധ പ്രതിരോധ ഗ്രൂപ്പിലെ ജർമ്മൻ പ്രതിരോധ അംഗവുമായിരുന്നു ആഡം കക്ഹോഫ് (ഓഗസ്റ്റ് 30, 1887 - 5 ഓഗസ്റ്റ് 1943).
ആഡം കുക്ഹോഫ് 1927- ൽ ജോർജ് ബുഷ്നറുടെ രചനകളുടെ ഒരു പതിപ്പ് പ്രസിദ്ധപ്പെടുത്തി, 1928-1929 കാലഘട്ടത്തിൽ സാംസ്കാരിക-രാഷ്ട്രീയ മാസികയായ ഡൈ ടാറ്റ് ("The Deed") ഇതിന് നേതൃത്വം നൽകി.
ഇത് അദ്ദേഹത്തിന് ഒരു ഇടതുപക്ഷ, ജനാധിപത്യ വികാരം നൽകി.
1931-ൽ അദ്ദേഹം ഗ്രോക്കിനെക്കുറിച്ചുള്ള ആർട്ടിസ്റ്റ് നോവലാണ് എഴുതിയത്.1931-32-ൽ അദ്ദേഹം ബെർലിൻ സ്കൊച്ച്പീൽഹാസിന്റെ നാടകീയ ഉപദേഷ്ടാവായിരുന്നു.
അദ്ദേഹത്തിന്റെ പ്രധാന കൃതി, വേൾഡ് വാർ നോവൽ ഡേർ ഡ്യുച്ചെ വാൻ ബെയ്ൻകോർട്ട് ("The German from Bayencourt") 1937- ൽ ജർമ്മനിയിൽ പ്രസിദ്ധീകരിച്ചു.
അവലംബം ഉറവിടങ്ങൾ {{ citation }} : Cite has empty unknown parameter: | HIDE_PARAMETER= ( help ) ; External link in | title= ( help ) CS1 maint: postscript ( link ) CS1 maint: ref duplicates default ( link ) , ( full text online ) Ingeborg Drewitz : Leben und Werk von Adam Kuckhoff.
Berlin 1968 Karlheinz Jackste (Hrsg.): Adam Kuckhoff – Tradition und Aufgabe.
Halle (Saale) 1977.
ബാഹ്യ ലിങ്കുകൾ ആദം കുക്ക്ഹോഫ് in the German National Library catalogue Portrait by Dieter Götze (in German)
ആദം പീറ്റി
1988 ന് ശേഷം നീന്തലിൽ ബ്രിട്ടനു വേണ്ടി ഒളിമ്പിക് സ്വർണം നേടുന്ന ആദ്യ താരമാണ് ആദം പീറ്റി 100 മീറ്റർ ബ്രെസ്റ്റ് സ്റ്റ്രോക്ക് ഇനത്തിൽ ആണ് 2016 റയോ ഒളിമ്പിക്സിൽ സ്വർണ്ണം നേടിയത് (ജ: 28 ഡിസം: 1994)  സിയോൾ ഒളിമ്പിക്സിൽ അഡ്രിയൻ മൂർഹൗസാണ് ബ്രിട്ടന് വേണ്ടി നീന്തലിൽ അവസാനമായി സ്വർണം നേടിയത്.57.33 സെക്കന്റുകൊണ്ട് മത്സരം പൂർത്തിയാക്കിയാണ് പെറ്റി റിയോയിൽ ലോക റെക്കോഡ് തിരുത്തിക്കുറിച്ചത്.
ആദം മിൽനെ ഇംഗ്ലീഷ് വിലാസം https://ml.wikipedia.org/wiki/Adam_Milne
ന്യൂസിലൻഡിനുവെണ്ടി അന്താരാഷ്ട്ര ക്രിക്കറ്റിൽ കളിക്കുന്ന താരമാണ് ആദം മിൽനെ (ജനനം: ഏപ്രിൽ 3, 1992).
ഒരു വലംകൈയൻ ഫാസ്റ്റ് ബൗളറാണ് അദ്ദേഹം.2010ലാണ് മിൽനെ ആദ്യമായി ന്യൂസിലൻഡ് ടീമിനുവേണ്ടി കളിക്കുന്നത്.
തുടർച്ചയായി 150 കിലോമീറ്റർ വേഗതയിൽ പന്തെറിയുവാൻ അദ്ദേഹത്തിന് സാധിക്കും.
ക്രിക്കറ്റിന്റെ ഏകദിന,ട്വന്റി20 ഫോർമാറ്റുകളിലാണ് മിൽനെ പ്രധാനമായും കളിക്കുന്നത് 2015 ലോകകപ്പിനുള്ളന്യൂസിലൻഡ് ടീമിലും അദ്ദേഹം അംഗമായിരുന്നു .
ആഭ്യന്തരക്രിക്കറ്റിൽ സെൻട്രൽ സ്റ്റാഗ്സ് ടീമിനുവേണ്ടിയാണദ്ദേഹം കളിക്കുന്നത്.
അവലംബം പുറത്തേക്കുള്ള കണ്ണികൾ ESPN Cricinfo profile Adam Milne Profile Archived 2017-07-11 at the Wayback Machine .
from RoyalChallengers Blackcaps profile Archived 2016-01-28 at the Wayback Machine .
ആദംപൂർ A Picture of Azad Gate Apra
പഞ്ചാബിലെ ജലന്ധർ ജില്ലയിലെ ഒരു മുൻസിപ്പൽ കോർപറേഷനാണ് ആദംപൂർ.
2011 കാനേഷുമാരി പ്രകാരം 16,620 ജനങ്ങളുള്ള ഇവിടെ 52% പുരുഷന്മാരാണ്.
ആദംപൂർ എയർ ഫോഴ്സ് സ്റ്റേഷൻ ഇന്ത്യയിലെ രണ്ടാമതു വലിയ എയർ ഫോഴ്സ് ബേസ് ആണ്.
മഹാത്മാഗാന്ധിയാൽ ഉദ്ഘാടനം ചെയ്യപ്പെട്ട ഒരു ഖാദി ബന്ധർ ഇവിടെയുണ്ട്.
ആദം ആന്റണി സിങ്ക്ലയർ Adam Sinclair Adam Sinclair
2004 ആഥൻസ് ഒളിമ്പിക്സിൽ പങ്കെടുത്ത ഇന്ത്യൻ ഹോക്കി ടീമിലെ ഒരു അംഗമായിരുന്നു ആദം സിങ്ക്ലയർ.
തമിഴ് നാട്ടിലെ കോയബത്തൂരാണ്‌ സ്വദേശം.2004ൽ ചതുർ രാഷ്ട്ര ടൂർണമെന്റിൽ അരങ്ങേറ്റം കുറിച്ചു.
ചെന്നൈ വീരൻസ്,ചെന്നൈ ചീറ്റാസ്,ജർമ്മൻ ഹോക്കി ക്ലബുകൾക്ക് വേണ്ടി ഇദ്ദേഹം കളിച്ചിട്ടുണ്ട് സ്റ്റാനെസ് ഹയർ സെക്കൻഡറി സ്ക്കുളിൽ മികച്ച ഹോക്കി താരമായാണ്‌ സിങ്ക്ലയർ വളർന്നത്.
അദ്ദേഹത്തിന്റെ നായകത്വത്തിൽ ധാരാളം മൽസരങ്ങൾ സ്ക്കൂൾ വിജയിച്ചിട്ടുണ്ട്.2001ൽ ഹെഡ് ബോയി ആയി അദ്ദേഹത്തെ തിരഞ്ഞെടുതു.
നല്ലൊരു അത്ലെറ്റായ അദ്ദേഹം ട്രിപ്പിൾ ജമ്പ്,ഹൈ ജമ്പ്,ദീർഘദൂരം എന്നിവയിലും അദ്ദേഹം തന്റെ പ്രാവീണ്യം തെളിയിച്ചിട്ടുണ്ട് .
↑ Ferro, Aswin.
" Chennai club mates hail India custodian Sreejesh's antics ", MiD DAY (September 13, 2011).
ആദം ഏലിയാസ് വോൺ സീബോൾഡ്
ആദം ഏലിയാസ് വോൺ സീബോൾഡ് (5 മാർച്ച് 1775, വുർസ്ബർഗ് - 12 ജൂൺ 1828, ബെർലിൻ) ഒരു ജർമ്മൻ ഗൈനക്കോളജിസ്റ്റായിരുന്നു.
imgliish: Adam Elias von Siebold ജീവിതരേഖ
കാൾ കാസ്പർ വോൺ സീബോൾഡിന്റെ (1736-1807) ഇളയ മകനായിരുന്നു അദ്ദേഹം.
വുർസ്ബർഗ് സർവകലാശാലയിലെ അനാട്ടമി, സർജറി ആൻഡ് മിഡ്‌വൈഫറി പ്രൊഫസറായിരുന്നു സീബോൾഡ്.
തന്റെ സഹോദരന്മാരിൽ നിന്ന് വ്യത്യസ്തമായി, അദ്ദേഹം ആദ്യം ഒരു വ്യാപാരിയാകാൻ ആഗ്രഹിച്ചു, എന്നിരുന്നാലും, ഒടുവിൽ, അദ്ദേഹം വൈദ്യശാസ്ത്രം പഠിക്കാൻ തുടങ്ങി..
തന്റെ അധ്യാപനത്തിലൂടെ അദ്ദേഹം ജെനയിലെ ജോഹാൻ ക്രിസ്റ്റ്യൻ സ്റ്റാർക്കിനെയും (1753-1811) ഗോട്ടിംഗനിലെ ഫ്രെഡറിക് ബെഞ്ചമിൻ ഒസിയാൻഡറിനെയും (1759-1822) പിന്നീട് വീനിലെ ജോഹാൻ ലൂക്കാസ് ബോയറെയും (1751-1835) സ്വാധീനിച്ചു.
അദ്ദേഹം നിരവധി പാഠപുസ്തകങ്ങൾ രചിച്ചു,